
OCTAVIAN SERGENTU 
şi 
POEZIA GERULUI NOSTRU 
 
Motto: ”Plugarul a venit şi a arat // łara lui 
Abel! // Să fi fost oare Cain?” 
  Când a sosit, din Republica Moldova, în Clujul 
universitar, cu o bursă, tânărul basarabean Octavian 
Sergentu avea deja în tolba sa poeme întregi, 
dovedind o remarcabilă asimilare  laborioasă, intuitivă, 
a operelor unor mari creatori de limbaj, români-
moldoveni, precum, şi iată doar câŃiva, dintr-un lung 
şir, Mihail Codreanu, George Bacovia şi Nicolae Labiş. 
Propensiunea spiritului său creator, spre cunoaşterea 
geometriei (geo)politice a Uniunii Europene, însă şi a 
terorii şi prăbuşirii unui întins Imperiu al Răsăritului, nu 
l-a îndepărtat de artă, dimpotrivă: poezia sa a sporit în 
complexitate, devenind în acelaşi timp jurnalist, 
publicist, autor de articole şi eseuri politice, analist-
politolog, genuri cu totul prodigioase ale culturii scrise, 
acestea l-au transformat pe creatorul de poezie 
Octavian Sergentu într-un  scriitor complet. 
  Volumul său de debut  ÎnGERUL NOSTRU (Casa de 
Editură Dokia, 2010, Cluj-Napoca) reprezintă, din tot 
ceea ce a publicat până azi, prin reviste, o  antologie 
esenŃială a gândirii şi concepŃiei unui om, ajuns sub 
aspre timpuri, în jurul vârstei mitice de 33 de ani – a 
Mântuitorului Isius Christos: „... Sunt beat după 
fecioara/ căreia i-am pierdut inelul./ Ea mă aşteaptă în 
pragul unei  traduceri/ Sau în faŃa unei  ştiri/ La 
rubrica  pierderi/ fiindcă aceea  matrimonială,/ nu 
mai există! (...)/ Sorbeam din vinul pe care/ L-am 

abandonat/ Cu mulŃi ani, în urmă,/ în Era lui 
Gorbaciov./ Şi, nemairostind  vorbe,/ pe stradă/ Le 
transmiteam prin mesaje/ De pe  Net:/ Şi ele reclamau 
să facem dragoste, on line,/ Iar nouă ni s-a blocat  
tasta/ De care depindea/ Întreaga noastră viaŃă!...” 
(Istorie recentă) 
 Milenarist, în sensul terorii şi presiunii  cronologiei 
evenimentelor, tânărul OCTAVIAN SERGENTU 
structurează o crudă, ironică şi aspră  viziune nu 
autoreferenŃială, cât transmodernă, paradoxală şi...  
europocentrică: 
 „Conflictul istoric/ Dintre autonomiile căptuşite în dosul 
inimii/ Ce nu mai sunt explicite! (...)/ tăiem doar 
caşcavalul, în felii/ ca pe un contract.../ Şi iarăşi 
producem planul anticriză/ Confuz,/ precum covrigul 
de sare;/ Vine un credit ipotecar/ De la banca cu 
soluŃii,/ Care nu pune condiŃii/ de creare/ a unui nou 
guvern/ de Uniune NaŃională!..../ Încărcând ştiri, pe  
itnernet/ Şi oferindu-ne nenumărate calamităŃi/ 
expuse la televizor,/ Şi la radio/ Ne rezervăm greve şi 
proteste/ iubiri interzise/ Şi lacrimi!...” (Manipulare). 
 Expresivitatea a devenit  metapoetică, în cazul lui 
Octavian Sergentu, scânteind peste fragilitatea, 
derizoriul, relativitatea existenŃei, avându-şi sursa în 
„întortocheatul destin (geo) politic al timpurilor”, al 
sfârşitului de secol: „licăriri de comete” (prevestitoare 
de rău); „anotimpuri vărgate” (şi „îngheŃate”); „perechi 
de erori”; „coduri, la altitudini”, „violenŃe şi altercaŃii 
verbale”; „cobitoare  stafii”; „greieri – dansând în rouă/ 
descoperindu-şi Casa, Masa şi łara...”, „Căci fiecare 
îşi vinde haina/ Ca pe propriul suflet,/ fără să mai 
gândească la  dreapta,/ Sau la  stânga politică,/ La 

imperii, sau la enclave,/ La marele Rock şi Folk,/ 
Uitând şi de proximitatea Iadului/ Şi a Raiului,/ De 
literatură şi de viaŃă/ Strecurată/ în paşapoartele 
biometrice/ Cu cifra hidrei/ Ori a Satanei! (...)/ 
Mişcarea de  Reîntregire/ a Spiritului/ Trupului şi 
Faptei,/ Ce pot schimba cămăşile, de pe noi,/ Dar nu 
ne pot lua ochii/ Care fug după stele/ şi înălŃimi/ 
respirând vocale de mărimea portocalelor!...” (Jocul 
Mijotca). 
 Talentul cu totul de excepŃie al poetului OCTAVIAN 
SERGENTU îl ridică,  unduitor, deasupra uscatei şi 
aridei expresivităŃi a eseistului, editorialistului şi 
analistului politic. Intuind gramatica şi codurile 
interioare ale  metaliteraturii, el concepe o  poezie 
originală şi proaspătă, la antipodul conceptelor 
aleatorii şi mişcătoare. Şi întâlnim foarte rar aceste 
fenomen,  umiditatea (şi nu secitatea) e vegetală, ca 
infinitele tulpini ale pădurilor tinere, adăstând, 
verticale, limpiditatea, lumina. Iată o mostră subtilă, 
discret labişiană, amintindu-ne „soarele, scurs pe 
pământ”, austeritatea şi asprimea  tatălui-vânător, în 
celebra Moarte a căprioarei: 
Şi îngerii plâng după tine,  tată, 
Ah, cât te iubesc!... Cum te strig!... 
Să revii în viaŃa de altădată!... 
Şi îngerii plâng pentru tine,  tată, 
łi-au dat aripile, să vrei în paradis, 
Când lacrima lor cădea pe faŃă 
Şi ne întrebau cât mai rămâi de trist?!... 
Poate că îngerii noştri respiră 
Şi ne cântă, din depărtări, 
Vechea noastră  inedită idilă, 

Rătăcită, în sens şi uitări!... 
Poate că îngeri suntem chiar noi, 
Care purtăm calvarul sau poama, 
Ce zace într-un vechi butoi, 
Şi are doar mireasmă de toamnă!... 
.......................................................... 
Poate că ei au plecat, în amurg, 
Spre alte tărâmuri astrale, 
Şi ne încălzesc la vreun nou rug 
Cu alŃi  îngeri, cu alte  icoane...”. 
 Acest splendid şi laconic poem este capodopera, 
care dă (şi) titlul volumului:  ÎnGERUL NOSTRU (şi, 
fiind la  singular, ne gândim să-l întrevedem-
întrepătrundem pe acela care ocroteşte  Patriile: 
îngerul Mihail). Rareori întâlnim, la un poet – şi este 
acesta şi cazul tânărului OCTAVIAN SERGENTU,  
drama ascunsă cu stoicism, în străfunduri, în 
adâncimile spiritului, asemenea incandescentei lave a 
vulcanilor. FosforescenŃele expresiei estetice vor 
năvăli, măcar ele, cândva, la suprafaŃă?... SuferinŃa 
crudă, tăinuită, seculară, erupe, printre vocabulele 
versurilor: „Am obosit să tune cerul, înnourat, în mine/ 
Şi stelele să se ascundă/ Când vin multe ploi,/ Să te 
blestem, să te urăsc, cu stângăcie/ Şi-apoi să te 
doresc,/ Când  suntem Noi!...”/ „Am obosit să tot 
aştept minciuna,/ respirând pe buze,/ Ca zâmbetul şi 
camuflatul tău sărut,/ Care striveşte mult mai rău, ca 
labele meduzei;/ Am obosit să fie  slut!...” (ÎnGERUL 
NOSTRU) Octavian Sergentu are un nume straniu, 
tranşant şi simbolic, ca un pseudonim, trimiŃându-ne 
spre amintirea altor minunaŃi  vizionari, ca nume 
ostăşeşti, din naştere: precum cel al lui Vasile Militaru, 

dintre războaie, căpitan de lungă cursă al închisorilor 
comuniste. Poetul îşi împlineşte, ironic-bacovian, 
„toate profeŃiile politice”, în ciuda „vremurilor 
parşive” şi a  „divorŃului timpului”. 
„Departe eşti şi tist e ceasul 
Ca telefon-i mut şi nici nu sună!... 
Parşiva vreme dă impasul, 
În inimă e cataclism şi e nebună!... 
Şi nu te întorci, din depărtare, 
Să spargi un vis aproape infernal, 
Să redevii iluzia din zare; 
Şi inima, ce bate  la plural!” 
Promisiunea, paradisiacă,  
este ironică, stingheră şi nesigură,  
fruct al unui viitor incert, pâlpâind şi neştiut: 
„În părul tău se vor împleti trandafirii 
Şi luna îŃi vor aduce-o, din cer, 
Când stelele se vor azvârli, în pâlpâire, 
Frumoasa mea, din amintire, 
Revino în viaŃa mea, Ńi-o cer! (...) 
ÎŃi aduci aminte cum, odată, 
Îmi vorbeai de sufletul-pereche şi de zbor, 
Că despărŃirea e o erată 
Ce n-am înlăturat-o, din calculator. 
Şi-acum, când totu-i vers şi nostalgie 
Şi norii fioroşi şi-au făcut turn, în cer, 
Frumoasa mea, din amintire, 
              Ce a fost dorinŃă, astăzi este stingher!...” 
  Octavian Sergentu îşi concentrează poezia, aproape 
epigramatic-aforistic, căutând esenŃa şi  atunci,  
metapoezia  se transformă în  catren, sau în haiku, 
paradoxale şi memorabile metafore, înfruntând 

perisabilitatea dogmelor şi ideologiilor : 
„Există cea mai mare  trecere, în lume, 
Când vine vreun ceas al vânzării!... 
Vorbesc doar arginŃii... 
Şi crucile, de pe  mesele Tăcerii! 
.................................................... 
Toamna aceea, prin care o  doină 
Cânta, după ploaie!... 
Voievozii alergau după războaie 
şi minuni, 
Meşterii ridicau cetăŃi 
Şi o mănăstire, sub soare... 
Prin toamna aceea a trecut şi Ana, 
Care spre Manole  venea!...” 
 N-ar fi exclus să întrevedem, cumva unilateral,  
Simbolismul politic al titlului acestui volum,  
ÎnGERUL NOSTRU. Până în 1991, poeŃi precum 
Josef Brodvki, Grigore Vieru sau Anatol Ciocanu 
vorbeau, doar pe şoptite, despre  gerul din Extremul 
Răsărit al Imperiului sovietic. Astăzi, ne-aminteşte 
Octavian Sergentu, nu mai este de vină frigul acela  
imperial, ci  gerul dinlăuntrul sufletului nostru. Sunt 
toate acestea metafore şi simboluri incredibile, la un 
creator tânăr, netrecut (slavă Domnului!) prin vechi 
politici, ori lagăre de concentrare! 
 Astfel este şi acest sclipitor  Haiku, închinat sfârşitului 
rănilor şi tuturor durerilor: 
„Rănile au făcut aripi 
Şi defilează, prin nori, 
Caută durerile, toate, 
În alte aripi de visători!... 
.......................................... 

Peste łări, ape şi Mări, 
Cu întregul alai de îngeri 
Îşi petrec lacrima-n poveri!... 
............................................ 
Rănile  tale scriu  poeme 
Care n-au fost citite, cândva, 
Umbra le creşte  copite de căprioară, 
Ca  suferinŃa să poată umbla!... 
................................................... 
Râuri şi mări, în zare, 
brazi, plopi, codri, sub cer 
Sate, cetăŃi, oameni, oraşe – 
În arşiŃă şi în ger!” (ÎnGER) 
 Oraşul suferinzilor seculari, sub un sceptru imperial 
prăbuşit, este asemănat de poet cu cetatea, arşiŃa şi 
oamenii NINIVEI a profetului Iona. Iar  neamul – e 
Poporul lui Ezekiel, în exilul babilonian: 
„Oraş al stingerii şi învierii noastre, 
Bolnav de-atâtea bocitori, 
La porŃi!... 
DesculŃi să trecem, ca proorocii 
GraniŃa!... 
ToŃi, la un loc!...” 
 Octavian Sergentu ne apare, astfel, în volumul 
„ÎnGERUL NOSTRU”, în egală măsură, un vizionar  
politic  şi  mitic, într-o eră în care, iată,  se pot 
împlini toate profeŃiile politice”. Un  vizionar 
original, îndrăzneŃ şi paradoxal, de la care ne putem 
aştepta la importante realizări, în domeniul  Artei şi  
Culturii scrise româneşti şi europene, de mâine. 
                                                 Cluj-Napoca, mai 2010 
Constantin Zărnescu 

    Îngerii noştri 
  
Poate că îngerii mai răzbat spre noi 
Şi ne ademenesc  spre o iarnă solitară 
Sau au luat imaginea unor cocori 
Care îngheaŃă în rană. 
  
Poate că îngerii suntem chiar noi 
Care poartă calvarul sau poama 
Ce zace într-un vechi butoi 
Şi are doar mireasmă de toamnă. 
 
Poate că îngerii noştri bălai  
Nu mai pot să pronunŃe vocale 
Ca să ne spună despre viaŃă şi rai 
Şi să ne ofere dulci portocale. 
  
Poate că ei au plecat în amurg 
Spre alte tărâmuri astrale 
Şi se încălzesc la vreun nou rug 
Cu alŃi îngeri cu alte icoane. 
  
Poate că îngerii noştri ne cheamă 
Probabil i-am pierdut pe-o mică cărare 
Într-o pădure cu multă zăpadă 
Unde-am zăbovit din eroare. 
  
Poate că îngerii mai răzbat spre noi 
Şi ne cer un pariu cu destinul 
Să fim iarăşi aceeaşi - doi 
Care am trăit intens divinul. 

Care au fost două ape curate 
Lângă inima unui tei 
Două forme de umbre în noapte  
Şi un vis cu imense idei. 
  
Poate că îngerii noştri respiră  
Şi ne cântă din depărtări 
Vechea noastră inedită idilă 
Rătăcită în sens şi uitări. 

oboseală  
 
am obosit să aştept tăcerea din fereastră 
şi ochii mei s-au micşorat vizibil 
aş vrea să ma scufund în somnul ce ma apasă 
dar dacă vii şi eu nu ştiu 
doar inimii îi pasă. 
Am obosit să aştept mirozna din petale 
Şi să le scutur numărându-le uşor 
Ca zilele atât de grave şi ovale 
Petale veştede de imens dor. 
Am  obosit să tune cerul înnourat în mine 
Şi stele să se ascundă când vin multe ploi 
Să te blestem să te urăsc cu stângăcie 
Ş-apoi să te doresc când eram noi. 
Am obosit să aştept minciuna respirând pe buze 
Şi zâmbetul şi camuflatul tău sărut 
Care striveşte mult mai rău ca labele meduzei 
Am obosit în suflet să  fiu slut. 

   ochii pot să mintă?! 
 
oare aceşti ochi pot să mintă 
când suferă infernal 
şi cu lacrimile lor 
Ńi-ar spăla picioarele 
bolnavi precum sunt 
crezi în naivitatea lor 
şi nu pricepi aproape deloc 
că-Ńi prepară ura şi blestemul 
pur şi simplu nu suportă ura şi minciuna 
nici spărgătorii de vis 
nici târfele care se regulează 
în faŃa altarului 
şi frâng aripile îngerilor 
oare aceşti ochi să fie 
mănăstirea devastată de barbari ?! 

 Îngerii plâng pentru Tata 
 
şi îngerii plâng pentru tine tată 
Ńi-au dat aripile să urci în paradis 
când lacrima lor cădea pe faŃă 
şi ne întreba cât mai rămâi atât de trist. 
  
Şi îngerii plâng pentru tine tată 
Ah, cât te iubesc cum te strig 
Să revii în viaŃa de altădată 
Când pentru tine aveau aripi... 

      înec 
 
a venit o noapte  
şi s-a aşezat drept pe lacrimi 
pentru că era prea târziu  
pentru compasiune  
s-a înecat în ele. 
 
 
 
 
 
                
 
 
 
 
 
 
 
 
 
 
 
 
 
 
     
 
 
 18 
         femeia expresivă  
 
stau singur şi citesc din femeia expresivă 
îmi Ńin în palme faŃa ca să nu sărute  
pagina-acolo unde nu se mai termină 
cu rotunzimea sânilor neîncepuŃi 
care înfloresc precum caişii în cale 
deasupra lor zboară perechi de porumbei 
sau poate  însăşi îngerii 
cântă se joacă şi bat clopotul din biserică 
în aerul plin de iluzii caste 
deschid fereastra şi împart clopoŃeii 
care trezesc cu clinchetele lor subŃiri 
seara 
parcă vor să spună că a pornit  
sărutul 
să imobilizeze exemplarul demers al absenŃei 
şi asta pentru a ne scufunda deplin în primăvară 
ca să ne cunune 
trandafirii... 

   doar cuvinte 
 
într-o zi ne vor părăsi semnele 
pe care le-am adulat 
când ni se îngroşau ochii de necaz 
şi ele ne lipeau flori tămăduitoare 
pe faŃa beată de aliteraŃie 
ca nişte ore ucise fără sens 
ne-or părăsi şi supăraŃi  
cu mâinile pe gânduri 
le vom căuta  
neînduplecaŃi 
să le învârtim cu viteză 
sensul lor 
pe limba care a uitat  
să vorbească. 

               regrete 
 
regret divorŃul timpului din noi 
şi lacrimile ce se scurg din călimară 
poemele ne recheamă înapoi 
şi ne versifică subtil în rouă. 
  
departe eşti şi trist e ceasul 
că telefonu-i mut şi nici nu sună 
parşiva vreme dă impasul 
în inimă e cataclism şi-e nebună. 
  
şi nu te întorci din depărtare 
să spargi un vis aproape infernal 
să redevii iluzia din zare 
şi inima ce bate la plural. 

 îngeri 
 
oriunde sunt ingeri 
ei sunt aproape de noi 
oriunde sunt aripi  
acolo există oameni 
şi speranŃe 
oriunde suntem noi 
acolo sunt gânduri 
şi lacrimi 
şi cuvinte 
şi lacrimi  
şi moarte 
şi viaŃă 
oriunde există părinŃi  
există în cearcăne şi copii 
şi vise 
şi lacrimi 
şi cuvinte 
şi lacrimi 
şi zbor 
oriunde există pământ 
sunt şi cruci 
pline de lacrimi 
şi cuvinte 
şi noi existăm 
şi noi ştim că suntem 
sau nu ştim  
şi 
să ne ascundem dragostea. 

   încălzire globală    
    
ne topim cu ceilalŃi 
      în congelatoarele 
               de la bucătărie 
de atâta defecŃiune mintală 
se face levitaŃie în priză 
cohorte de îngeri s-au retras spre ceruri 
să nu se impută - 
cineva a avut totuşi grijă să ne miroase. 

           revino 
  
în părul tău se vor împleti trandafirii 
şi luna îŃi voi aduce-o din cer 
când stelele se vor azvârli în pâlpâire 
frumoasa mea din amintire 
revino în viaŃa mea Ńi-o cer. 
  
îŃi aduci aminte cum odată 
îmi vorbeai de sufletul pereche şi de zbor 
că despărŃirea e o erată 
ce n-am înlăturat-o din calculator. 
  
şi acum când totu-i vers şi nostalgie 
şi norii fioroşi şi-au făcut turn în cer 
frumoasa mea din amintire 
ce a fost dorinŃă astăzi e stingher. 

      legendă   
 
plugarul a venit şi a arat 
Ńara lui Abel... 
să fi fost Cain ?! 

       marile tăceri 
 
există cea mai mare tăcere în lume 
când vine vreun ceas al vânzării 
vorbesc doar arginŃii................. 
şi crucile prin Marile tăceri. 

            legendă 
  
toamna aceea prin care o doină  
cânta după ploaie 
voievozii alergau după războaie şi minuni 
meşterii ridicau cetăŃi şi o mănăstire sub soare 
prin toamna aceea a trecut Ana 
care la Manole  
venea... 

     ***   
criză de scrisori 
şi clişee de atitudine 
perseverează în algoritmul  
imaginar 
arhetipuri se manifestă  
în semilună 
ochii mei îmbracă haina de nuntă. 

      *** 
 dragostea  
cădea din ram în ram 
până am stăpânit-o 
în braŃele mele. 

  formula păcii 
 
porŃile fortăreŃei 
au fost redeschise Reginei 
era în braŃele duşmanului 
sărutând Pacea. 
    
 
           
 
 
 
 
 
 
 
 
 
 
 
 
 
 
 
 
 
 
 
 
 30 
  sondaj de opinie 
 
un poet caută păcatul- 
ŞtiŃi cumva vreo adresă?! 

   solititudine 
 
sunt o lacrimă pe uscat 
pentru  că marea 
aşa cum e  
mă ignoră. 

   confuzie 
 
se înghesuie lumea în tren 
mai confundă vagoanele 
se înghesuie şi buzele noastre 
confundă şi ele ceva  
sau poate le place confuzia 
câtă înghesuială şi confuzie 
iubito 
şi toate trec  prin trenul dragostei. 
   
 
 
       
 
 
 
 
 
 
 
 
 
 
 
 
 
 
 
 33 
  manifest îndurerat 
 
rănile au făcut aripi 
și defilează prin nori 
caută durerile toate 
în alte aripi de visători. 
  
rănile plâng în tăcere 
peste țări, ape și mări 
cu întregul alai de îngeri 
își petrec lacrima-n poveri. 
  
rănile tale scriu poeme 
care n-au fost citite  cândva 
umbra le crește copite de căprioară 
ca suferința să poată umbla. 

  am alungat îngerii 
 
am alungat îngerii 
emigrăm în rătăcirea noastră 
fiecare avem câte o lacrimă 
pe buze-eu pentru tine 
și tu pentru mine- 
ca micii răsfățați 
plimbăm mierea cuvintelor 
dincolo în sensul iubiților 
au fugit mâinile au adormit ochii 
și dogoream noaptea pentru dimineață 
am alungat îngerii  
și acum la câte un pol 
prin noi tăcerile alunecă în ninsori. 
         
 
 
 
 
 
 
 
 
 
 
 
 
 
 35 
        bocet 
 
nu crezi că ar fi mai bine 
să plângem pentru ploi 
e secetă și bacii n-au apă pentru oi 
bătrânii nu au lacrimi singurătatea înghit 
puținul somn îi vede din zi mai istoviți 
ne ghemuim în bocet să plângem pentru toți 
pentru țărâna sacră ce ține vii și morți 
râuri și mări în zare 
brazi plopi codri sub cer 
sate cetăți orașe 
oameni în arșiță și ger. 
 
să plângem rătăciți să plângem în erori 
cum din icoane sfinții în hohot pot să plângă 
prin clopotele în dangăt și prin noi stingheri 
când morții își petrec în cimitire 
din ochii grei și reci să scurgem tot 
 
 
absenți de urma lacrimii sărate 
să plângem iar să plângem sec 
de o fi să ne căznim în șoaptă 
oraș al stingerii și învierii noastre 
bolnav de atâția bocitori la porți 
desculț să trecem ca prorocii granița 
și să scâncim această despărțire launloc. 

simplă amintire 
 
nu te grăbi să-mi faci rău și să-mi scuipi în sufletul 
doldora de amintiri 
nu mai știu cum să-ți spun dar se apropie iarna  
şi oglinda respiră poza ta de adio 
cuvinte simple  
cuvinte pe care le morsoc printre dinți  
ca pe un fir de iarbă 
și le scuip cu gravitate și mireasmă de speranță 
ca într-o iarnă cu fulgi 
ca într-o primăvară cu muguri 
ca într-o vară cu tălpi ce gonesc soarele 
ca într-o toamnă ce dezbrăcăm porumbul 
ca într-o amintire pe care o descărcăm în calculator- 
în care rămânem doar cu grimasa tristă a actorului de 
după décor… 

emoție de nuntă  
 
Posibil că este o mare emoție la această nuntă 
dar la care este absentă mireasa mea... 
dacă aș ști că va apărea la ușă 
și mă voi îmbăta cu dragoste 
doar ca să-și ia adio de la inima mea 
iubirea mea ca o sămânță de Măslin 
și ca pasărea care se înalță spre soare 
ca să locuiască în sferele de influență 
explică-mi de ce vocea mea de sclav 
te surprinde în amețeala văzduhului 
în care se rotește rochia imaculată de mireasă 
la prezenta nuntă care e fermecătoare 
și tăcerea care târziu află 
că nu vom muri împreună 
și nici nu vor crește copiii în brațe. 
 
iubirea și-a rătăcit notele melodiei 
ca și zâmbetele care au împietrit 
o dată cu ziua ta de naștere 
la care nu am ajuns 
să-ți ofer un inel  
cel de logodnă  
care a rămas în sertarul bijutarului 
 
la această cununie nici îngerii nu au fost 
doar un șemineu cu un foc singuratic  
și o cupă de șampanie 
cu gust de otravă 
ce îmi alină mușchii și gustă 

dintr-o nuntă foarte singuratică. 
dureri dentare 
 
îmi vine greu să întâmpin zorii cu inima în mână 
fără tine fără umbra ta 
ca două unități de măsură care nu se ajung 
ca două scrisori care nu încap în cutia poștală 
și nu găsesc casele și lacrimile 
ca două sărutări fără destinație 
așa citesc roua dimineții și aștept soarta 
să ne prindă la mijloc 
să ne spele ochii și lipsurile 
și tainele și adevărurile 
și genele răsuflecate 
și ochii albaștri 
și părul blond 
și părul brun 
și părul roșcat 
după cum ți-l coafezi 
și-l privești prin geam 
și după cum ne regăsim chipul 
în durerile dentare. 

busola inimii 
 
poza ta o voi păstra la piept 
cu zâmbet obosit 
ca un test de fidelitate 
când se schimbă fusul orar... 

să punem punct relației noastre 
 
astrologii ne sugerează să punem punct relației 
noastre 
demult ne spun că și noaptea ne-a strâns în brațe 
când s-a retras bezmetică după nori 
și ne spunea că ne introduce în programele speciale 
pentru că suntem atrași unul faŃă de altul  
ca tera de lună și de soare 
ca ploaia de cer și de pământ 
dar trebuie să punem punct 
relației noastre năucitoare 
și să savurăm clipa când îți strângeam mânile 
și-ți strămutam ochii  
și te posedam în candelabrul 
reflectat din tabloul din muzeele de artă 
și încă ne mai adună sentimentul de admirație 
cu care colindam pe străzile prăfuite ale orașului. 
 
 
             
 
 
 
 
 
 
 
 
 
 41 
distracție de zăpadă 
 
se distrează viscolul pe străzi ca și tinerii, 
care aruncă unul în altul cu boțuri de zăpadă 
şi alături de copii cresc în curte oameni de zăpadă 
se distrează viscolul de parcă ar căuta destinul 
și zâmbește vărgat în temnița de gheață fără confort 
de parcă s-ar filma într-un spot publicitar... 

criză  
 
nu isprăvesc să-mi iau comisionul 
e recesiune mondială 
Mi se spune că și nunțile se sistează pe o perioadă 
nelimitată 
mirii sunt fără sentimente 
miresele fără haine și coroniță 
mările nu își mai întorc valurile 
ca să înghită recesiunea 
curajul a plecat de acasă 
și vodka nu mai e bună de nimic 
și nu mă mai înțeapă cu acul său o albină  
ca să-mi stingă coșmarul în somn 
idioții, simpatico, nu mai sunt violatori emoționali 
armele lor nu mai opresc demonii 
din demersul lor nupțial 
și nu te mai călăresc intelectual 
ca să-ți demonstreze că știu de-a binelea să mintă. 

temniță  
 
ai îndrăgit să torni și vinul în pocale 
și în lacrimile care atât de ușor amăgesc visele 
mai bine ne-am lipi obrajii 
ca niște lungi sentimente pline de iubire 
gata să spargă ora de morală 
când mă strecor la pas pe tastele convenționale 
de pe calculator ca în pușcărie 
 să spun cât  îmi e de frig în difuzoare 
și nu se apropie dragostea - 
mai rămânem zidiți în termopane... 

amintire  
 
nu da din batistă și nu-mi spune cuvinte de adio 
avem o noapte să ne schimbăm orașul 
lasă mândria de femeie 
vreau să vedem încă o dată zorii 
să adulmec visul dulce sau ploaia de vară 
și deștele tale subțiri și suave 
ce îmi ating cuvintele ce se scurg de pe bărbie 
și iau calea spre tine... 

istorie recentă 
 
ce sincer este Orașul 
ne atinge la inimă ca la un concert cu mâinile ridicate 
dar fericirea nu o poți fura din stradă 
ca și orașul în care am sărutat toate amintirile 
pe care le-aș fi uitat cândva 
într-zi sau în noapte  
pe peronul gării 
diminiața când am gustat fierbinte 
primăvara 
și ceaiul de pe șervețelul întins pe masă 
 
sunt beat după femeia căreia i-am pierdut inelul 
care mă așteaptă în pragul unei traduceri 
sau în fața unei știri la rubrica pierderi- 
cea matrimonială nu mai există 
 
voi zice, bună ziua, tandra și suava mea fiară, 
vreau să te sărut pe frunte  
că doar acolo ai păstrat amintirile 
și liniile de tren care mă duceau de la tine 
și dacă ți-au mai rămas șoapte și noutăți în viață 
vreau și pe ele să le îmbrățișez  
ca să mi te redea timidă și palidă 
ca pe o îmbrățișare pe care o furam de pe terasa 
ce era de asupra Grădinii Botanice 
când toate florile  
cele mai frumoase 
se aflau la picioarele tale 
și sorbeam din vinul pe care l-am abandonat 

mulți ani în urmă 
în era lui Gorbaciov 
și nu mai rosteam verbe pe stradă 
le trimiteam prin mesajele de pe NET 
care reclamau să facem dragoste online 
și nouă ni s-a blocat o singură tastă 
de care a depins întreaga noastră viață. 

dor de sărut 
 
nu mai am soție 
și nu mai vreau unt pe pâine 
habar nu am 
 dacă smochina roșie de pe buzele tale 
merită să fie sărutată 
iar cine începe să sărute dulce 
sărută până la moarte 
și eu te voi săruta așa 
și degetele tale și creștetul care iartă 
și dacă e să mă simt bine  
e doar ca să duc sărutul letal spre tine... 
Doamne, iartă-mi, incompetența 
nu vreau să pierd acest sărut 
singurul ce mai reclamă dragostea 
care se prelungește din inimă 
spre Ea  
spre El  
și  
spre Tine. 

cuplu 
 
stăm ca doi oameni obișnuiți 
într-un fel apocaliptic 
mulți te cred târfă 
mulți mă cred fraier 
tu ca o evă 
eu ca un adam 
dar stăm și ne privim 
cum s-ar privi două stele fără să se atingă 
sau două sticle de bere din frigider 
și nu văd lumina de la capătul păharului 
și șoaptele care se ascund 
în ecouri tardive 
care se cer să iasă la balcon 
poate că în vreo zi impară din această săptămână 
te voi purta ca pe un fulg stingher  
ce se topește în palme 
până să evadez din amintiri 
printre frunzele de căpșuni 
 din fața casei de la țară 
stăm ca doi oameni obișnuiți 
și citim din textul din Cartea Vieții 
eu pentru Tine 
tu pentru cel care va veni... 

    meniu condiŃionat 
 
crâșma a făcut loc algocalminului 
e temperatură 
vifornița ne sperie 
ca și consumul de petarde 
pe  care îl reclamă câte o fată sexy 
care fără un pic de respect  
se urcă în cârca lui badea 
și-l epuizează 
crezând că-l face fericit 
ca și pe câte-un furios sau răblăgit 
trecut la victime colaterale 
există un loc în care pasiunile 
se privesc în oglindă 
pe câte-o floare de primăvară 
ce tresare la prima adiere 
de strangere în brațe  
și răsuflă întortocheat 
pe un covor persan... 
doar fumul resimte  
din țigările respirate și 
ucise de plănânii reoxigenați 
incluși în meniu 
și în hărțile de geografie. 
ne mai scapă niște vocale 
abrupte de lângă consoanele  
de la ferărie 
care strâmbă din gură 
și schimbă melodiile 
ca la schi alpin... 

manipulare 
 
conflictul istoric 
dintre autonomiile căptușite în dosul inimii 
nu mai sunt explicite 
este o manieră primitivă să spui 
hopa-hopa 
fără argumente 
și doar cașcavalul 
și ciolanul în felii 
îl tăiem 
ca pe un contract 
stabilit pe o gumă de mestecat 
desprins din fondurile europene 
sau dintr-o investiție inopinată- 
și iarăși producem planul anti-criză, 
confuz precum covrigul de sare  
ca și dragostea asta politicoasă 
care îmi suprimă manifestările perverse 
biologice și ilogice  
pentru că am un credit ipotecar 
de la banca cu soluții 
care nu pune condiții 
de creare a unui nou guvern de uniune-națională 
care încarcă știri pe Internet 
și ne oferă nenumărate calamități 
pe capul nostru  
expuse la televizor și pe la radio 
și ne rezervă greve și protese 
 51 
și iubiri interzise și lacrimi 
și pe câte un moș Crăciun  
ca pe un succes milenar 
și tu cu viitorul în mâină 
și eu cu speranța în tindă... 
ce bine știm să acceptăm manipularea 
mai ales când vine din ochi, din sărut, din inimă. 

fată frumoasă 
 
fată frumoasă care îmi lași gura uscată  
ce nu s-a înfruptat încă din sărutarea ta  
și nu mai vrea decât să vadă 
chipul fericit pe timp de lună plină. 
 
fată frumoasă ca o emoție abisală 
și profundă ca un tremur surd 
pune zâmbetul la locul lui 
unde îi șade bine 
și dacă poți modifică-mi cuvintele 
și transformă-le în lapte, în gheață, struguri 
și în multă coacăză 
pentru că foarte mult îmi doresc  
să ți le aduc pe buze 
și să ți le înșir pe ochi, pe inimă, pe oxigen 
să văd dacă îți plac fructele și zaharina 
și în ce cantitate 
doar lacrimile mai produc metafore  
triste precum semnele de carte 
invocă toate mesajele luminii 
și plâng culorile în simboluri 
ca scoicile de pe fundul mării  
și te strigă și te aclamă 
într-o ninsoare în rit arhaic  
care mai aplică enunțuri împereceheate  
și obligă lumea să inspire din bucuriile vitale 
să se asfixieze câte unul 

cu gura preauscată și ovală 
în fiecare strop de noapte ... 
 
tu, fată preafrumoasă, ce porți coroana unui soare 
copilă ce atingi cu al tău zâmbet copios 
antichitatea și cavalerii în armură și în zale 
iar reaprinzi scânteile asfințitului adormit-  
ca un clopoțel înfipt în inimă 
ne scoți la teste de infidelitate  
în care amurgul ne dezbracă visele finale 
și iluziile unor mai vechi iubiri. 

mijatca 
 
ne jucăm de-a mijatca  
și eu nu te văd  
și tu nu mă vezi 
și totuși ne jucăm de-a mijatca 
cu baionetele în mâini 
și ne luptăm cu ochii închiși 
și chiar dacă murim  
pe partea cealaltă a străzii 
avem parte de-o nouă altă bătălie 
lângă celălalt semafor- 
suntem slabi și firavi 
suntem grași și furioși 
și ne jucăm viața ca la război  
și ne jucăm de-a mijatca 
și ne jucăm Unirea de secole de ani 
și nu vedem că dincolo de întuneric 
este cea mai mare beznă 
și pentru că dincolo de pupilele stinse 
sunt alte pupile stinse 
și dacă aș accepta să institui metoda lui Hara-kiri,-  
a lui Hara și kiril- 
trebuie să cer aprobarea de la cei care își zic samurai 
și  de la alți samurai 
Sam-ură-ai-să-mor-ai-sămușcrai-samu-rai- 
și noi ne jucăm de-a mijatca 
și ne lipsește gașca 
cu fața pe trotuar... 

noi ne tot jucăm de-a mijatca. 
 
 
 festival de filaj 
 
acces interzis 
este un festival de filaj 
se recuceresc perechile de erori 
care ca și veverițele prin zăpadă 
ronțăie alune 
și urcă sentimentele serios mascate  
și strict codate la altitudini 
ca să își poată declara gingașia 
care rezistă prin anotimpuri vărgate 
și altercații verbale 
când nu se mai reușește să fie prinsă în palmă luna 
și nici în ceașca de ceai 
încât stelele licăresc în comete  
precum spiritele în oglinda 
de pe fundul lacului.  
doar să se audă pescărușii 
scuipând verbe în nufăr 
și în tot această dezordine euforică 
se simte lipsă masca de oxigen 
și violonecelul care mișcă genele 
spre timpane încordate 
de atâta beatitudine ancestrală 
cobesc stafiile după nunțile de argint 
și greierii dansează viața în rouă 
fără patine fără role fără grabă  

 și pe lacrimile uscate de pe buze 
doar  ca să-și descopere casa, masa și Țara 
dar peste ploile ce cresc cerul  
ni se sugerează 
acces interzis la petarde... 
tranzacŃii spirituale 
 
mercenarii de suflete 
ne schimbă cămășile de pe noi 
și le însumează în PIBul calculat pe poarta iluziei 
și nu mai vine nici Dumnezeu și nici sfântul Petru 
și nu pot să-mi spun litaniile  
și revăd visele caselor cu două turle 
și nici liniștea sufletească lămuritoare nu se prevede 
doar graba ca într-un Mall 
în care fiecare își vinde haina ca pe propriul suflet 
fără să se gândească la dreapta și la stânga politică 
la Imperii și enclave 
pe care le înjurăm sau le aclamăm 
la manele, la rock sau la folk- 
pe care le îngânăm în cada de la baie 
și uităm de proximitatea Iadului și a Raiului 
de literatură și viața strecurată în pașapoartele 
biometrice 
cu cifra hidrei sau a Satanei 
sau poate doar cu scandalul conspirației 
fără de care aspirația la Regatul Cerului 
nu ar avea un sens al luptei dintre îngeri și demoni 
al  istoriei unei civilizații  
răsfirate și pe generația noastră 

absorbită  de patime și idealuri 
pentru o misiune a sa- 
de Reîntregire  
a trupului 
a spiritului 
și a faptei- 
mercenarii de suflete 
pot să ne schimbe cămășile de pe noi 
dar nu ne pot lua ochii 
care fug după stele și înălțimi 
care respiră vocale de mărimea portocalelor 
și își desfac aripile  
și nu renunță chiar atât de simplu 
să-și salute tatăl 
pe care îl vor întâlni în zori 
smeriți și cu rugăciunea în brațe. 

 rugăciune contemporană 
 
parcurg cu această rugăciune în brațe 
când sufletele hainele își schimbă 
și domnul de îi alături și chiar în inimă respiră 
am să te port pe buzele muiate –n vin 
e cert că vreau să mă îmbăt  
și lacătul din inimă să mi-l deschid 
ca să versific pe câte-o aripă de zbor 
această flacără dintr-un alt decor  
și să iubesc exilul din îmbărțișări 
trecute în ceara din aspre lumânări 
să beau aș vrea din gura ta 
suavă ca un fulg de nea 
 
buimac cu coșul plin de sărutări 
am să distribui aromele din flori 
ca un ecou surpat la geam 
ce se rotește în ram de ram 
și în gust de verb și în gust amar 
am să dezleg iubirile  
cu această rugă în brațe parcurgând 
am s-o rostesc și pe la alte case în gând...   

 locuri vulnerabile 
 
munte descojit de ură 
ce te legeni iar spre cer 
vezi cum la asfințit pălește luna 
și rugurile o înghit. 
Zeii strigă că le e frig 
și iau forma unui covrig 
și nu coboară la acest foc 
în care doar călătoriile 
își spun toate dorurile 
strecurate în altă viață 
și în acești ochi mai reclamă iubirile 
rătăcite pe un alt munte 
în peștera în căre se află un inel de logodnă. 

 lacrimi în palme 
 
s-au suplimentat lacrimile 
și nu mai solicită să fie amendate de destin 
stăm cu ele în palme 
fără o viziune fără o civilizație a bocetului 
stăm și ne privim lacrimile 
ca pe ochii noștri scoși 
și protestăm pașnic 
în amintirile tensionante 
în care tu erai o umbră 
pe care o alergam în zare... 

niciodată lumina 
 
niciodată lumina  
                        n-a fost egalabilă  
                                                       cu o zi de vară, 
uneori interesează  
                       ce crede iubita  
                                           despre dragoste 
formidabilă. 
 
uneori am o teamă,  
                        să fiu absent  
                                             printr-o răsturnare, 
oricum,  
               rămân  
                          fidel  
                                       Idealurilor, 
cât  
         nu s-ar târî  
                        Obscurul  
                                        la valoare... 

         bărcile 
 
bărci pe litoralul vertical al mării 
au pătruns în tihna completă a misterului 
nisipul surprinde razele ultra, urmărinde 
din apusul soarelui cu genele gemânde. 
 
soarta unei iubiri irealizate 
în glasul bărcii pustii 
ce cheamă regăsirile pierdute 
din ajunul nopții. 
 
prezența chipului în imaginea 
din pâcla densă, compatibilă 
în admirația adâncă a durerii- 
singurătatea, regăsirea  cea mai sensibilă. 

      chip de vară 
 
vara a tras o spaimă după ploaie 
și-a intoxicat gura cu verbe 
presărate cu piper, oțet și fier- 
au fost niște tunete ferme. 
 
vara și-a ascuns fața în palme 
parcă zidită într-o adâncă amintire 
prin care zâmbeau aspru unele doamne 
la libertatea din vitrine. 
 
vara se dezbrăcă și intră în valurile mării 
și colinda îndrăgostită împreună cu pescărușii 
în zori, doar corăbiile și cărările 
și sirenele care anunță brizele iluziei. 
 
vara citea poeme trans și post-moderne 
și oferea autografe pe câte-o parte a inimii 
ea o ținea de mână pe cea mai visătoare admiratoare 
pentru că se considera un bărbat liber... 

tu vei merge ca o stafie 
 
se dă interzis la bucurie 
și la sensul de-a te ține în brațe 
eu te țin sub pleoape 
ca și cum te-aș ține în ascuns în emoție 
și m-aș lumina în privire. 
 
îngerii îmi împrumută aripile 
și zborul ca pe un dans 
ca pe o iluminare 
strig ca un necunoscut într-o pădure 
și aștept ca o lumină să se reverse spre mine. 
 
ce tristă e viața care sapă adânc în memorii 
și simulează seară de seară jocul unor sunete 
în care tu vei merge ca o stafie după mine 
tatuată în lacrimile unor răvașe umede. 
 
deghizat în noapte cu suferința în inimă 
stau cu mâinile încrucișate 
și cu slova pe buze 
lângă icoana preacuratei 
și privesc la toate zilele  
care ne-au despărțit în neștiire. 

     convertire 
 
ca un nebun furios alerg ziua 
și telefonul mobil nu se stăpânește 
să accepte convoiul de mesaje 
răzvrătite de atâta singurătate. 
nu pot să spun că le voi citi 
la această oră de libertate. 
ca un prizonier care își caută eliberarea 
uit să deschid registrul vocal 
să îți ascult vocea și apelul 
că ești singură și emancipată 
că nu mai aștepți clipa  
când va pleca bărbatul  
în altă lume marcată 
și îți vei lăsa inelul 
pe un vraf de cărți 
și te vor copleși sentimentele să-ți străbată 
firava făptură și răsuflarea 
că se poate inița un alt joc de iubire 
în care se poate exista  
doar în freamătul emoțiilor mercantile 
și toate aceastea cu o singură dedicație 
să fii iubită, să scâncești după multă iubire 
ca și când ai putea atinge o filă din nemurire...  
 
 
                   
 
 66 
      ninge 
 
ninge cu semne distinctive peste orașul vechi 
ninge cu speranța că poate exista o înoire 
fulgii străbat dimineața suprinsă în cârciuma 
în care se cântă melodii de dor. 
iarna a bătut la ușă și a cerut crâșmarului vodkă 
să se încălzească la temperatura notelor cântării 
și eu am întrebat-o: dacă n-o să se topească, 
că rămânem anul viitor fără zăpadă 
iarna, jenată, a început să roșească 
să mediteze, să se strâmbe și să privească în gol 
nu, am să mai vin și altă dată, 
pentru că iubitul meu bântuie în lume   
și nu mai dă de mult timp pe acasă... 

         speranŃă 
  
a adormit marea  
nu se mai chinuie să mențină  
toți văslașii care se angajează 
să-i surprindă respirarea 
doar citește din stele 
își leagănă visele zburdalnice 
de la un mal la alt mal 
de la o țară la o altă țară 
și le aplică la inimă iubiților 
în loc de decorație câte-o speranță. 

în Ńara înSânGERată  
 
unde doctorii neputincioși pun degetul pe rană 
ca pe o țară înjunghiată 
și însângerată 
și se roagă să se vindece în final 
ochii mei îl simt pe Dumnezeu 
cum se roagă pe înserate 
să aprindem lumânări 
și să uităm de cavourile din memorie 
de sfinții crucificați în lagăre de concentrare 
și de diavolul roșu de la Răsărit. 
nici chiar unchiul meu- doctor 
nu mai poate să vindece istoria 
și nici amăgirea de-a ne trezi zombificați 
în cămașe de forță și în cătușe aspre 
cu corbi hulpavi care avid mușcă din carne și oase 
și noi rămânem dârji cu sufletul imaculat 
și cu un Ideal măreț 
de-a ne trezi revărsați în lumină 
în care speranța îmbracă haina 
Patriei regăsite... 

în fiecare înger pălește câte-o inimă 
 
doar gratiile pușcăriilor stau neclintite 
și temnicerul care stăpânește mumiile meditative 
ceasul smerit ticăie singurătatea 
și poate rugăciunea se aude mai viu 
în pieptul condamnatului trezit de speranță 
și de noaptea ce se reazămă de un colț de zid 
e o liniște apăsătoare confiscată de un cod al 
înțelepciunii  
în care lacrima îmbracă amintirea de Dumnezeu 
și  credința nestrămutat și garantată  
că în fiecare înger pălește câte-o inimă 
deținută de un suflet rătăcitor. 

tramvaiul 
 
tramvaiul lasă profesiile la stații 
și ochii fug după casele lor 
sunt multe  
tinere și bătrâne, frumoase și hâde... 
 
câteodată, tramvaiul duce moartea acasă 
ca să aștepte smerită în dormitor 
până se așterne noaptea albastră 
și se aude zgomotul ce poartă în târziu 
pe cel mai vârstnic călător... 

  remember 
 
sunt lăutarul unei lumi uitate 
nici melodia nu mai e ce a fost 
vocalele se arată bosumflate 
și lacrimile în cearcăne se opresc. 
 
zădarnic a orbit cuvântu-n închisoare 
haiducii jalnic au mai pribegit 
când alte note pe cărarea mai lăturalnică 
strunele viorii grav au înegrit. 
 
manele au ispitit corvoada lumii 
ne-au scos chiar morții din cimitir 
încremeniți mai cugetăm în umbre  
și-n renașterea unor martiri.  
 
 
            
 
 
 
 
 
 
 
 
 
 
 72 
        scrisoare 
 
scrisoarea a căzut din mâna tatei 
a fost acel ecou absurd de asfințit 
că ochiul cerului clipise și chiar zâmbise 
în sentimente care mai preschimbă un copil.  
 
metaforele se răsfrâng în dimineață 
iar zorii se răsfrâng pe chip de îndrăgostiți 
iar evadează miracolul din icoane 
și împarte bucurii pentru copii și a lor părinți. 
 
scrisoarea e o speranță surdă a ieșirii din abis 
în care cocostârcii evadează dintr-un vis 
pe unde pleoapele rescriu un sentiment de vers 
în care Dumnezeu e împăcat cu fiul său. 

rană vie 
 
ca o rană care alunecă în casă 
și pe buzele chinuite de viață 
doar primăvara sfioasă îi mângăie fața 
cu aripile fragede sufletul Mamei. 
 
cu inima în mâni și cu ochii răsfirați spre ceruri 
mama își face drum prin grădina cu flori 
și le îngrijește petalele ca pe niște litere 
înhailează aerul serii în piept 
și își așteaptă copiii plecați în depărtări 
cu lumina severă din lacrimi. 
- de ce a plecat toamna și a înjunghiat cuvintele, 
rememorez singurătatea și picăturile ploii, 
în palma mea și Dumnezeu e numai bocet 
și nepoții sunt sunete neatinse... 
 
bărbații au părăsit casa și glia 
au rămas doar imaginile triste din carte 
mamele spală cămașile neîncercate 
și crede că în curând își va vedea miresele fiilor 
pentru că vor să le cunoască... 

     s-au revoltat morții 
 
s-au revoltat morții și au reînviat comunismul 
cu securea și nicovala în mână 
bat pe la ușile celor tineri 
și le cer amenințător nemurirea 
ca niște umbre în noapte 
vor să confisce viitorul 
și dreptul la libertate... 
s-a revoltat morții și ca niște monștri 
spun că sunt sacri 
că lagărele de concentrare  
sunt un model de viață 
ca și vagabonzii proscriși 
sau ca analfabeții leneși  
dar turnători de profesie 
care azi ar fi la mare prețuire 
nimic nu mai e cum a fost 
s-a inversat ordinea firească a lucrurilor 
se enunță o nouă ordine mondială a morților 
care l-au renegat pe Dumnezeu 
și au violat partea de lume frumoasă... 
s-au revoltat morții și au adus comunismul 
și groaza că pot răpune speranța 
și libertatea și chiar însăși viața 
ce pâlpâie în fiecare firavă inimă... 

        ispită 
 
timpul  fost agresat de motocicliști 
și i-au fost poluate sentimentele 
doar averse de ploaie 
și rafale de vânt 
mai disperă la oră târzie... 
câteodată timpul se pitește singuratic 
în vreo scorbură de pe marginea drumului 
și privește cu ochi adormiți 
vitezomanii curajoși 
care mai zădără moartea... 

              *** 
 
sunt în interiorul lacrimei de tată 
care nu-și slăbește din ochi fiica 
cu dragoste oarbă de ani  lumină 
ca o obsesie care își vede împărăteasa 
în rochie imaculată de mireasă 
aripi doar aripi de îngeri 
se ridică din amintirile apuse 
și din călimara ce-a zăbovit să înșire 
litere pe porumbeii care vestesc 
doar mireasma de ploaie  
și cea mai adâncă nuanță de iubire. 
nici un post de radio nu mai anunță 
joc de zâmbete pe vreme de soare 
și doar străinii se mai salută stingher 
ca de pe o muzică ritmată... 
 
în inimă se încing ploile cu vânt 
și doar o dragoste se strânge în piept 
se mai frământă palid un părinte- 
de dor de-a sa fată, de dorul unui chip. 
 
             
 
 
 
 
 
 
 77 
      elegie 
 
e o minune orașul  
în care comunic în lucruri retrospective 
mesager al unei sincerități 
iubit de-o inimă impară. 
profeții în liniște prin noi 
au declarat ziua nunții 
nu a fost decât lumină. 
 
Dumnezeu cu vârf ne turna  
vin în păhare 
indivizibil cum era  
noi toasturi de noroc ne închina. 
  
sub vechi cuvinte de iubire aprinsă 
fixate pe o cruce 
ne binecuvânta în tihnă. 
 
smeriți adulmecam miresme de colindă 
și-n gest purtam un sentiment de vină… 
 
recunoștința oglindea o stare 
cu-n timp nedumerit ce mai pășește agale 
și iar inițialul te cuprinde ca în vis 
merindele pe care le adori au venin… 
 
și tu asculți de-o voce mult mai falsă 
în  lacrimi se așteaptă clipa așteptată… 
 
să reclădim speranța cea dintâi 
 78 
iar reînflorește dragostea ca o primăvară 
convoi de sentimente în năduf 
ne mai surprind pe-o stradă milenară 
şi orele la catstif se duc. 
 
și tu nu ești decât o dimineață 
ninsă în flori de gutuie 
sfântă ca o icoană din catedrala  
unde îmi făceam Aleluia.. 
 
mica mea iubită  
ai traversat profund în mine 
cu un desen ce-a răzbit 
invaziile de singurătate... 

psalm  
 
faci cu pensula să zâmbească sfinții 
și să ne lumineze duminicile 
să ne pună în rugăciune credință 
și în gânduri pocăință. 
Ce tânără ești și câtă durere suporți 
când aplici acuarela pe câte-o emoție sacră 
ca o poezie dusă pe buze 
în care vibrează o inimă gingașă. 
și-n lumânări de seară doar surâsul 
și cămașa de noapte care îți acoperă frumusețea 
sau poate visurile strecurate în sânii frageți 
din care se revarsă revelația tristeții 
că păcatul pribeag singuratic 
ca un bisturiu vrea să răpună 
clopotnița răstignită de nenumărate ori 
pe care își desfac aripile îngerii... 

       vedenie 
 
și unde marea este o poveste 
și unde barca era abis 
în palme ne sporeau săgeți celeste 
ce ne purtau spre Paradis. 
 
și unde luna se îndoia în zare 
pescarii îi numărau pe pescăruși 
în umbre se nășteau iubirile fatale 
încuviințate în ochi de nibelungi. 
 
și unde dorurile se strecoară în aștri 
și în chipul unor îngeri ce tăcut ascult 
cuvintele mai cresc un joc palid de lumină 
sau poate melodia țărmului necunoscut. 
 
și unde robiii își au o cale 
și unde sfinții își duc un legământ 
heroglifele invocă zeitățile letale 
în simboluri ce sparg tiparele din gând. 
 
emoția pălește dulce aprins precum o floare 
pe un drum secret și infinit 
miracolele ne surpind mirările umane 
în visul unor lumânări ce avid se sting. 

În lumea mea 
 
în lumea mea și în altă lume 
mormintele au început și au sfârșit 
și în toate faptele mărețe 
noi invocăm iubirea s-o cinstim. 
 
ce lume în care Egiptul antic 
încovoaie faraonii în mormânt 
și viețile traduc timpul în carte 
și enigmele în stafii pe acest pământ. 
 
în lumea mea există un ochi magic 
 care răzbate asiduu în necuprins 
în galaxii și constelații nealterate 
în timp de realitate sau de vis. 
 
nu avem cum să ajungem steaua 
care a căzut fulgerător din univers 
să-i înțelegem soarta întrebâd-o  
ce este adevăr și ce-i eres... 
 
în lumea mea sunt multe păsări 
și multe  sentimente în năduf 
care învăluie coloanele din Templu 
și crește inimilor relații spre văzduh. 
 
în lumea mea minunile cuvântă 
iubirile au chip de îngeri emotivi 
doar  agonia morților se avântă 
să-mi schimbe viziunea mea de mâine.  

